stanford-oval/wikipedia huggingface dataset:
Aer Lingus

| Aer Lingus |
| --- | --- |

 IATA: EI  –  ICAO: EIN 
Kutsukoodi:  SHAMROCK
Perustettu:  15. huhtikuuta 1936
Laivaston koko:  54
Kohteiden määrä:  77
Tunnuslause:  Great Care. Great Fare.
Solmukohdat:  Dublinin lentoasema George Best Belfast Cityn lentoasema Corkin lentoasema Gatwickin lentoasema Heathrow’n lentoasema Shannonin lentoasema
Emoyhtiö:  International Airlines Group
Kotipaikka:   Fingal, Irlanti
Kanta-asiakasohjelma:  Gold Circle Club
Avainhenkilö(t):  Christoph Mueller (toimitusjohtaja) Colm Barrington (puheenjohtaja)
Yhtiön sivut:  www.aerlingus.com
Aer Lingus (IATA: EI, ICAO: EIN, kutsukoodi: SHAMROCK) on irlantilainen, vuonna 1936 perustettu lentoyhtiö. Sen päälentoasemat ovat Corkin kansainvälinen lentoasema ja Dublinin lentoasema. Myös lentoyhtiön päämaja sijaitsee Dublinissa.
Aer Lingus päätti toukokuussa 2006 irtautua Oneworld-allianssista. Yhtiön siirtyessä kohti halpalentokonseptia allianssin merkitys yhtiölle on vähentynyt. Ero astui voimaan 1. huhtikuuta 2007. Halpalentoyhtiö Ryanair teki yhtiöstä ostotarjouksen lokakuussa 2006 Irlannin valtion myytyä osan omistamistaan Aer Lingusin osakkeista.
IAG teki vuonna 2015 tarjouksen kaikista Aer Linguksen osakkeista ja sai ostettua suurimman osan lentoyhtiöstä Irlannin valtiolta, Ryanairilta ja muilta sijoittajilta. IAG omistaa Aer Linguksesta 98,05 %. IAG:n tarkoituksena on tehdä Dublinin lentoasemasta yhtiön toinen solmukohta Pohjois-Amerikan lennoille Lontoon lisäksi.
Laivasto > Nykyinen laivasto

Toukokuussa 2024 Aer Lingusin laivasto koostuu seuraavista konetyypeistä. Laivaston keski-ikä on 13,3 vuotta.
| Konetyyppi | Lukumäärä | Tilauksia | Matkustajapaikkoja | Huomautuksia |
| --- | --- | --- | --- | --- |
| Airbus A320-200 | 29 | — | 174 |  |
| Airbus A320neo | 4 | 4 | 186 |  |
| Airbus A321LR | 8 | — | 184 |  |
| Airbus A321XLR | — | 6 | vahv. myöh. | Toimitukset alkavat vuonna 2024. |
| Airbus A330-200 | 3 | – | 260 |  |
| Airbus A330-200 | 3 | – | 266 |  |
| Airbus A330-200 | 3 | – | 271 |  |
| Airbus A330-300 | 10 | — | 313 |  |
| Airbus A330-300 | 10 | — | 317 |  |
| Yhteensä | 54 | 10 |  |  |
| Konetyyppi | Lukumäärä | Tilauksia | Matkustajapaikkoja | Huomautuksia |
| --- | --- | --- | --- | --- |
| Airbus A330-300 | 2 | — | 317 |  |
| Yhteensä | 2 | 0 |  |  |
| Konetyyppi | Lukumäärä | Tilauksia | Matkustajapaikkoja | Huomautuksia |
| --- | --- | --- | --- | --- |
| ATR 72-600 | 18 | — | 70 | liikennöijänä Emerald Airlines |
| ATR 72-600 | 18 | — | 72 | liikennöijänä Emerald Airlines |
| Yhteensä | 18 | 0 |  |  |
Laivasto > Laivaston kehitys

Aer Lingusin uutisoitiin muuttaneen 2014 yhdeksän Airbus A350 XWB -tilaustaan lyhyille matkoille optimoituun Regional-malliin, jonka moottoreiden teho olisi pienempi kuin normaaleissa A350 XWB -koneissa, mutta koneiden ylläpitokulut olisivat pienemmät. Koneiden toimitusten odotettiin alkavan vuonna 2016. Vuonna 2019 Aer Lingus siirsi neljä tilaustaan Iberialle.
Aiheesta muualla

Kuvia tai muita tiedostoja aiheesta Aer Lingus Wikimedia Commonsissa
Aer Lingus
Aer Lingusin Airbus A320-200 lähdössä Bordeaux-Mérignacin lentoasemalta.
Aer Lingusin Airbus A321LR John F. Kennedyn kansainvälisellä lentoasemalla.
Aer Lingusin Airbus A330-300 Dublinin lentoasemalla.
Alleyne Francique

| Mitalit> Maa:   Grenada.Miesten yleisurheilu.Sisäratojen MM-kilpailut  | Mitalit> Maa:   Grenada.Miesten yleisurheilu.Sisäratojen MM-kilpailut  | Mitalit> Maa:   Grenada.Miesten yleisurheilu.Sisäratojen MM-kilpailut  | Maa:   Grenada> Miesten yleisurheilu. |
| --- | --- | --- | --- |
|  Kultaa | Budapest 2004 | 400 m |  |
|  Kultaa | Moskova 2006 | 400 m |  |
Alleyne Francique (s. 7. kesäkuuta 1976) on grenadalainen 400 metrin juoksija.
Francique osallistui Atlantan olympialaisiin 1996 maansa 4 × 400 metrin viestijoukkueessa, joka tuli hylätyksi alkuerissä. Sevillan MM-kisoissa 1999 hän karsiutui 400 metrin alkuerissä. Kaksi vuotta myöhemmin Edmontonin MM-kisoissa hän oli kuudes ja 2003 Pariisin MM-kisoissa hän sijoittui myös kuudenneksi. Vuonna 2002 Francique voitti Yhdysvaltain yliopistojen hallimestaruuden 400 metrillä. 2004 sisäratojen MM-kisoissa Budapestissa hän voitti maailmanmestaruuden ajalla 45,88. Samana vuonna Ateenan olympialaisissa hän oli neljäs.
2005 Helsingin MM-kisoissa hän karsiutui välierissä ja samana vuonna IAAF:n yleisurheilufinaalissa sijoittui seitsemänneksi. 2006 Moskovan MM-hallikisoissa hän voitti maailmanmestaruuden. Osakan MM-kisoissa 2007 hän karsiutui välierissä. Vuonna 2008 hän jäi alkueriin sekä Valencian MM-hallikisoissa että Pekingin olympialaisissa.
Vuonna 2008 Francique lopetti kilpailu-uransa ja hänet palkattiin apulaisvalmentajaksi Texas A&M Universityyn.
Henkilökohtaiset ennätykset

200 m: 20,83, Grenada, 21. kesäkuuta 2003
400 m:	44,47, Osaka, 8. toukokuuta 2004
400 m: 45,35, Fayetteville, 24. helmikuuta 2002
Ahmed Hammi

| Henkilötiedot |
| --- | --- | --- |
Syntymäaika: 9. marraskuuta 1981 (ikä 42)
Syntymäpaikka: Sfax, Tunisia
Pelipaikka: puolustava keskikenttäpelaaja
Pituus: 181 senttimetriä
Seurat
| Vuodet | Seura | O (M) |
| 2001–2003 2003–2006 2006–2009 | CS Sfaxien ES Sahel Espérance | 49 (0) 76 (1) 45 (2) |
Maajoukkue
| 2003– |  Tunisia | 4 (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 20. elokuuta 2008.
Ahmed Hammi (arab. أحمد الحامي‎, s. 9. marraskuuta 1981 Sfax, Tunisia) on tunisialainen jalkapalloilija, pelipaikaltaan puolustava keskikenttäpelaaja. Hän on ilman seuraa.
Ura

Hammin ura alkoi Sfaxissa, jossa kahden vietetyn kauden aikana hän voitti Tunisian liigacupin viimeisellä kaudellaan ennen siirtymistään ES Saheliin. Uudessa seurassaan Hammin pelaaminen sai kehitysvaiheen ylöspäin, jonka myötä hän pääsi mukaan Tunisian maajoukkueeseen ystävyysottelussa. Lisäksi Hammi voitti ES Sahelin paidassa toisen kerran urallaan liigacupin ja ensimmäistä kertaa Afrikan Confederation Cupin vuonna 2006.
Hyvien pelisuoritusten myötä kotimaan liigan toinen huippuseura Espérance solmi sopimuksen puolustavan keskikenttäpelaajan kanssa. Ensimmäisellä liigakaudellaan Espérancessa Hammi pelasi 22 ottelua ja teki niissä yhden maalin. Samalla kaudella hän voitti Tunisian cupin, sekä sitä seuraavalla kaudella.
Saavutukset

Arabian Mestarien liiga: 2009
Tunisian liigamestaruus: 2009
Tunisian cup: 2007, 2008
Afrikan Confederation Cup: 2006
Tunisian liigacup: 2003, 2005
Amiralitetshuset

Amiralitetshuset.
Amiralitetshuset (suom. Amiraliteetin talo) on rakennus Ruotsin pääkaupungissa Tukholmassa. Se sijaitsee Skeppsholmenin saarella kaupungi keskustassa. Se on rakennettu alun perin vuosina 1647–1650 amiraliteettikollegion käyttöön. Alkuperäinen suunnittelija oli todennäköisesti hollantilainen arkkitehti Louis Gilles. Amiraliteettikollegio muutti jo vuonna 1680 Tukholmasta Karlskronaan, ja rakennusta käytettiin myöhemmin Ruotsin laivaston viljavarastona ja kasarmina. Vuonna 1754 rakennusta muutteli ruotsalainen arkkitehti Carl Hårleman.
Nykyisen, pohjoiseurooppalaista renessanssia edustavan ulkonäkönsä rakennus sai vuosina 1844–1846. Sen suunnitteli arkkitehti Fredrik Blom. Kuningas Oskar I:n toiveesta Blom korjasi alkujaan niukan uusklassistista suunnitelmaansa romanttisempaan suuntaan koristeellisine nurkkatorneineen. Historistinen arkkitehtuuri saattoi vaikuttaa siihen, että rakennusta on joskus virheellisesti luultu entiseksi Juhana III:n huvilinnaksi. Vuonna 1952 rakennukseen tehtiin muutoksia arkkitehti Rudolf Cronstedtin johdolla.
Vuodesta 1935 lähtien Amiralitetshuset on ollut Ruotsin valtiollinen rakennushistoriallinen kohde.
Amiraliteetinvuoret

Mount Herschelin huippu (3 335 m) Amiraliteetinvuorilla
Amiraliteetinvuoret (myös Amiraliteettivuoret, engl. Admiralty Mountains tai Admiralty Range) on laaja korkeiden vuorten ja erillisten vuorijonojen muodostama kokonaisuus, vuoristo, joka sijaitsee Etelämantereen Victorianmaalla. Vuoristo rajoittuu mereen sekä Dennistounin, Ebben ja Tuckerin jäätiköihin.
Vuoriston löysi tammikuussa 1841 kapteeni James Clark Ross, joka nimesi ne brittiläisen työnantajansa mukaisesti.
Vuoriston merkittäviä huippuja ovat:
|  | metriä | jalkaa |
| --- | --- | --- |
| Mount Minto | 4165 | 13 156 |
| Mount Adam | 4010 | 13 156 |
| Mount Ajax | 3770 | 12 369 |
| Mount Royalist | 3640 | 11 942 |
| Mount Black Prince | 3405 | 11 171 |
| Mount Herschel | 3335 | 11 171 |
| Mount Parker | 1260 | 4134 |
414

| --- | --- |
Vuosisadat: 200-luku · 300-luku · 400-luku · 500-luku · 600-luku
Vuosikymmenet: 390-luku · 400-luku · 410-luku · 420-luku · 430-luku · 440-luku 450-luku · 460-luku · 470-luku · 480-luku · 490-luku · 500-luku
Vuodet: 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409 410 · 411 · 412 · 413 · 414 · 415 · 416 · 417 · 418 · 419 420 · 421 · 422 · 423 · 424 · 425 · 426 · 427 · 428 · 429 430 · 431 · 432 · 433 · 434 · 435 · 436 · 437 · 438 · 439 440 · 441 · 442 · 443 · 444 · 445 · 446 · 447 · 448 · 449 450 · 451 · 452 · 453 · 454 · 455 · 456 · 457 · 458 · 459 460 · 461 · 462 · 463 · 464 · 465 · 466 · 467 · 468 · 469 470 · 471 · 472 · 473 · 474 · 475 · 476 · 477 · 478 · 479 480 · 481 · 482 · 483 · 484 · 485 · 486 · 487 · 488 · 489 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509
Tapahtumia

Galla Placidia nai tulevan visigoottien kuninkaan Ataulfin.
Priscus Attalus julistettiin Länsi-Rooman keisariksi.
Kuolleita

Synesios Kyreneläinen, Ptolemaiksen piispa.
Agía Lávra

| Agía Lávra Αγία Λαύρα |
| --- | --- |
 Agía Lávra.
Sijainti:  Kalávryta, Akhaia, Peloponnesos, Kreikka
Koordinaatit:  38°0′47″N, 22°4′52″E
Kirkkokunta:  ortodoksinen kirkko
Perustaja:  Eugenios
Perustettu:  961
Asukkaita:  10 (2011)
Tyylisuunta:  jälkibysanttilainen
Lisää rakennusartikkeleitaArkkitehtuurin teemasivulla
Agía Lávra (kreik. Αγία Λαύρα, ”Pyhä lavra”) eli Agía Lávran luostari (Μονή Αγίας Λαύρας, Moní Agías Lávras) on ortodoksinen luostari Kalávrytan kunnassa Kreikassa. Sitä pidetään historiansa ansiosta itsenäisen Kreikan symbolisena syntypaikkana. Luostari sijaitsee vuoristossa noin viisi kilometriä Kalávrytan kaupungista lounaaseen.
Historia

Agía Lávran luostarin perusti munkki Eugenios vuonna 961. Hän oli Athoksen Suuren lavran luostarin hermiitti, ja luostari oli alun perin Suuren lavran alaisuudessa. Tästä tulee myös luostarin nimi. Myöhemmin luostari itsenäistyi.
Luostari sijaitsi alun perin nykyisten luostarirakennusten lähellä paikassa, jota kutsutaan nimellä Palaiomonástiro. Turkkilaiset tuhosivat luostarin vuonna 1585, koska kreikkalaiset kapinalliset piileksivät siellä. Luostari rakennettiin uudelleen alemmaksi nykyiselle paikalleen vuonna 1689. Vuonna 1770 luostarin tuhosivat albanialaiset. Luostari on kärsinyt historiansa aikana myös lukuisista maanjäristyksistä.
25. maaliskuuta 1821 Patraksen piispa Germanos julisti luostarin kappelissa Marian ilmestyspäivän juhlassa alkaneeksi taistelun turkkilaisia vastaan. Kerrotaan, että luostarissa myös nostettiin Kreikan kansannousun lippu, ensimmäinen (tai ainakin ensimmäisiin kuulunut) Kreikan lippu. Tätä pidetään Kreikan vapaussodan alkupisteenä, ja kyseisestä päivästä on tullut myös Kreikan itsenäisyyspäivä. Myös luostari juhlii vuosittain samana päivänä.
Luostari tuhoutui vapaussodassa vuonna 1826, kun Ibrahim paššan joukot polttivat sen. Se rakennettiin uudelleen vuonna 1828. Luostari tuhoutui jälleen vuonna 1943 saksalaisten joukkojen poltettua sen, koska munkit eivät suostuneet hylkäämään paikkaa. Se rakennettiin uudelleen vuonna 1950. Nykyinen luostari on siis kolmas samalla paikalla oleva luostari. Vuonna 2011 luostarissa oli 10 asukasta.
Rakennus

Luostari on rakennettu Aroánia-vuoren rinteelle noin 960 metrin korkeudelle, ja sieltä avautuu näköala Vouraïkós-joen laaksoon. Luostarin keskiössä oleva nykyinen pääkirkko eli katholikon on rakennettu vuonna 1585 ja edustaa athosvuorelaista tyyppiä. Se on omistettu Neitsyt Marian kuolonuneen nukkumiselle. Kirkon ympärillä ovat luostarin keljat. Sisäänkäynnin oikealla puolella on kappeli, joka toimi itsenäisyysjulistuksen paikkana.
Luostarin museossa säilytetään vuonna 1821 nostettua ensimmäistä Kreikan lippua sekä piispa Germanoksen liturgisia esineitä. Luostarissa on myös muun muassa Katariina Suuren lahjoittama jalokivin koristeltu evankeliumikirja sekä lukuisia ikoneita, muita maalauksia ja koristeellisia puuleikkauksia. Luostarin kirjastossa on 3 000 kirjaa ja muuta dokumenttia, joista vanhin on vuodelta 1502.
Aiheesta muualla

Kuvia tai muita tiedostoja aiheesta Agía Lávra Wikimedia Commonsissa
Patraksen arkkipiispa Germanos nostaa Kreikan itsenäisyystaistelun lipun 25. maaliskuuta 1821. Theódoros Vryzákis, 1865.
Agía Lávran luostarin kirkko.
Al-Shabaab

| Al-Shabaab الشباب |
| --- | --- |
 Al-Shabaabin käyttämä lippu.
Perustettu:  2006
Tyyppi:  Islamistinen terroristijärjestö
Toiminta-alue:   Somalia
Jäsenet:  7 000–9 000
Johtaja:  Ahmed Umar
Infobox OKVirheellinen NIMI-arvo: 
Al-Shabaab (somaliksi Alshabaab, arab. الشباب‎, Aš-Šabāb, suom. nuoret, nuoriso) on somalialainen islamistinen liike, joka taistelee Somalian väliaikaishallitusta vastaan. Ryhmittymä aloitti vastarinnan alkuvuodesta 2007 Islamilaisten oikeusistuinten liiton kärsittyä tappion Etiopian tukemalle väliaikaishallitukselle.
Yhdysvallatja Yhdistynyt kuningaskunta ovat virallisesti luokitelleet Al-Shabaabin terroristijärjestöksi.
Historia

Al-Shabaab syntyi Somaliassa vaikuttaneen Islamilaisten oikeusistuinten liiton raunioille vuonna 2006. Sen perustajana oli Adan Hashi Ayro, joka kouluttautui 1990-luvulla Afganistanissa. Se rekrytoi nuoria miehiä käymään pyhää sotaa islamin vihollisia vastaan ja Somalian suvereniteetin ja kunnian puolesta. Järjestöllä oli tarkat pääsyvaatimukset, joilla varmistettiin, ettei siihen soluttaudu vakoojia. Sillä oli harjoitusleirejä ja harjoitusohjelma, jonka läpäisseet pääsivät etulinjaan taistelemaan hallituksen joukkoja ja etiopialaisia vastaan. Järjestö oli monikansallinen, ja siihen kuului muun muassa parikymmentä Ruotsin kansalaista. Parhaimmin koulutuksessa selviytyneet saivat lisäkoulutusta Eritreassa räjähteiden käytössä. Jäsenet saivat noin 70 Yhdysvaltain dollaria kuukausipalkkaa.
Aden Hashi Ayron sai surmansa kotonaan Dhuusamarreebissa 1. toukokuuta 2008 Yhdysvaltain ilmaiskussa.
Al-Shabaab on jatkanut taistelua väliaikaishallitusta vastaan vielä senkin jälkeen kun entinen Islamilaisten oikeusistuinten liiton johtaja Sharif Sheikh Ahmedin valittiin väliaikaishallituksen presidentiksi.
Al-Shabaabin johto on saanut vaikutteita wahhabismista ja he ovat tuhonneet suufien moskeijoita, hautamuistomerkkejä, joita wahhabistit pitävät kuvainpalvontana tai vainajien palvontana, sekä siirtomaa-aikaisen kirkon Kismayossa.
Syyskuussa 2009 ramadanin päättyessä al-Shabaab julkaisi 48-minuuttisen videon  "Labaik ya Osama", jossa se vannoo uskollisuutta Osama bin Ladenille.
Yhdysvaltain diplomaattisähkeiden mukaan järjestön johtoon kuuluva Hassaan Husseinin kävi Suomessa, Ruotsissa ja Norjassa keräämässä rahaa ja värväämässä jäseniä vuonna 2009. Hän osallistui göteborgilaisessa Bellevue-moskeijassa järjestettyyn konferenssiin.
YK:n turvallisuusneuvosto määräsi 23. joulukuuta 2009 Eritrealle pakotteita, koska maa on tukenut Al-Shabaabia.
11. heinäkuuta 2010 Al-Shabaab teki kaksi pommi-iskua Kampalaan Ugandaan jalkapallon MM-finaaliottelun aikana. Pommituksissa kuoli ainakin 70.
Liike otti vastuun Kenian pääkaupungissa Nairobissa tapahtuneesta Westgate-ostoskeskuksen verilöylystä vuonna 2013, jossa kuoli vähintään 67 henkilöä. Al-Shabaabin 2010-luvulla Nairobissa tekemää terrorismi-iskua rahoitettiin osittain myös Suomesta pienillä summilla tehdyillä rahanpesulla. Huhtikuussa 2015 Al-Shabaabin asemiehet surmasivat 148 henkilöä Garissan yliopiston iskussa Keniassa.  Tammikuussa 2019 Al-Shabaabin tekemä terrori-isku tappoi 22 ihmistä DusitD2-kompleksissa.
Järjestö

Al-Shababin nykyinen johtaja on Ahmed Umar, joka tunnetaan myös nimellä Abu Ubaidah. Joidenkin tutkijoiden mukaan häneltä puuttuu edeltäjänsä Ahmed Abdi Godane karisma. Godane sai surmansa Yhdysvaltojen ilma-iskussa Somaliassa syyskuussa 2014. Eritreaa, Irania, Saudi-Arabiaa, Syyriaa, Qataria ja Jemeniä on kaikkia syytetty järjestön taloudellisesta tukemisesta, mutta useimmat niistä kiistävät syytökset. Järjestön hallitessa Kismayon kaupunkia se teki rahaa hallitsemalla paikallista kauppaa. Tämä tulonlähde tyrehtyi kun Kenian armeijan johtamat joukot vapauttivat Kismayon lokakuussa 2012. Järjestö tekee kuitenkin edelleen kauppaa puuhiilellä ja salakuljettaa sokeria Kenian puolelle.
Hallitsemillaan alueilla al-Shabab ylläpitää tiukkaa šarialakia. Tähän liittyen se on jakanut rangaistuksia muun muassa musiikin kuuntelusta, elokuvien katselusta, khatin myynnistä, tupakoinnista ja parran ajamisesta. Aviorikoksista syytettyjä on kivitetty ja varkaiden raajoja katkottu. Järjestö on vuoden 2014 aikana menettänyt hallitsemiaan alueita, mutta se hallitsee edelleen suurta osaa Etelä- ja Keski-Somaliasta. Järjestön riveissä uskotaan olevan useita tuhansia taistelijoita.
Al-Shababin ja muiden tahojen hallitsemat alueet Somaliassa vuonna 2017 kartalla.
Aimee Mann

Aimee Mann esiintymässä vuonna 2008.
Aimee Mann (s. 8. syyskuuta 1960 Richmond, Virginia, Yhdysvallat) on yhdysvaltalainen laulaja. Hän on naimisissa muusikko Michael Pennin kanssa.
Mann opiskeli jonkin aikaa Bostonin Berklee College of Musicissa, mutta keskeytti opinnot ensimmäisen yhtyeensä Young Snakesin vuoksi. Yhtye julkaisi EP:n Bark Along with the Young Snakes vuonna 1982, ja kokoelma-albumi ilmestyi vuonna 2004.
Vuonna 1983 Mann etsi uudentyyppistä musiikkia Young Snakesin punkrockin sijaan. Hän perusti uutta aaltoa edustavan ’Til Tuesday -yhtyeen poikaystävänsä ja koulutoverinsa Michael Hausmannin kanssa. Yhtye saavutti jonkin verran suosiota debyyttialbumillaan Voices Carry vuonna 1985. Nimikkoraidasta tuli MTV-hitti, ja sen musiikkivideo palkittiin vuoden parhaan tulokkaan videona. ’Til Tuesday julkaisi vielä kaksi levyä, Welcome Home ja Everything’s Different Now. Vuonna 1990 Mann päätti ryhtyä soolouralle ja yhtye hajosi.
Vuonna 1993 Mann julkaisi ensimmäisen sooloalbuminsa Whateverin levy-yhtiö Imagon välityksellä. Hänen toisen albuminsa I’m with Stupid julkaisi vuonna 1995 levy-yhtiö Geffen. Vuonna 1999 Mann perusti oman levy-yhtiön, SuperEgo Recordsin, ja julkaisi sen kautta kolmannen sooloalbuminsa Bachelor Number Two (or the Last Remains of the Dodo). Vuonna 2002 hän julkaisi oman levy-yhtiönsä kautta neljännen albuminsa Lost in Space. Vuonna 2005 ilmestyi hänen viides sooloalbuminsa The Forgotten Arm.
Vuonna 1999 ensi-iltansa saaneen Magnolia-elokuvan soundtrackilla on mukana kahdeksan Mannin kappaletta, muiden muassa ”Save Me”.
Marraskuussa 2004 ilmestyi Aimee Mannin live-DVD Live at St. Ann’s Warehouse, joka on taltiointi hänen heinäkuussa 2004 pitämästään konsertista.
Diskografia > ’Til Tuesdayn albumeja

Voices Carry (1985)
Welcome Home (1986)
Everything’s Different Now (1988)
Diskografia > Sooloalbumeja

Whatever (1993)
I’m with Stupid (1995)
Bachelor Number Two (or the Last Remains of the Dodo) (1999)
Lost in Space (2002)
The Forgotten Arm (2005)
One More Drifter in the Snow (2006)
@#%&*! Smilers (2008)
Charmer (2012)
Mental Illness (2017)
Aiheesta muualla

Kuvia tai muita tiedostoja aiheesta Aimee Mann Wikimedia Commonsissa
Aimee Mannin kotisivut (englanniksi)
Aimee Mann vuonna 2005.
Amiraliteettienkaskaskäpinkäinen

| Amiraliteettienkaskaskäpinkäinen> Tieteellinen luokittelu |
| --- | --- |
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Kaskaskäpinkäiset Edolisoma
Laji::  admiralitatis
Kaksiosainen nimi
 Edolisoma admiralitatis  Rothschild & Hartert, 1914 
Katso myös
   Amiraliteettienkaskaskäpinkäinen Wikispeciesissä   Amiraliteettienkaskaskäpinkäinen Commonsissa 
Infobox OKNimi-testi OK: 
Amiraliteettienkaskaskäpinkäinen (Edolisoma admiralitatis) on kaskaskäpinkäisiin kuuluva lintulaji, jonka nimi on suomen kielen pisin. Ykkössijan se jakaa uudenkaledonianlepinkäismonarkin kanssa – kummankin nimessä on 32 kirjainta. Osa tutkijoista pitää sitä kuitenkin toisen käpinkäislajin, kaitanokkakäpinkäisen alalajina (Coracina tenuirostris admiralitatis). Myöskään Kansainvälinen luonnonsuojeluliitto ei ole vielä myöntänyt sille itsenäisen lajin asemaa, minkä takia sille ei toistaiseksi määritellä omaa uhanalaisuusluokitusta. Laji esiintyy luonnossa vain Papua-Uudessa-Guineassa Manusin provinssiin kuuluvien Amiraliteettisaarten Manusin saarella.
Aiheesta muualla

UniProt: Taxonomy - Edolisoma admiralitatis (englanniksi)
Agtat

Agtat tai aetat ovat Filippiineillä elävä negriittiryhmä, joihin luetaan 10 Filippiinien 29 negriittiryhmästä. Agtat elävät Luzonin itäosien trooppisissa metsissä. Agtojen perinteistä elämäntyyliä uhkaavat metsänhakkuut, joiden takia Luzonin sademetsät saattavat hävitä kokonaan. Agtoja on arviolta noin 7 000.
Historia

Agtojen esi-isät tulivat Filippiineille ehkä noin 25 000 vuotta sitten. Heitä kuten muitakin negriittejä pidetään Filippiinien alkuperäisasukkaina. Austronesialaisia kieliä puhuneet kansat tulivat saarille ehkä vasta 5 000 vuotta sitten. Agtat kävivät kauppaa näiden maanviljelyksellä itsensä elättäneiden kansojen kanssa. Agtat elivät omissa oloissaan 1900-luvun loppupuolelle saakka, jolloin riistan väheneminen pakotti heidät tiiviimpiin yhteyksiin ulkomaailman kanssa. Agtojen määrä on laskussa korkean kuolleisuuden takia. Agtojen keskimääräinen elinikä on vain 21 vuotta ja lapsikuolleisuus on korkea. Lisäksi monet kärsivät alkoholismista, minkä takia henkirikokset ovat yleisiä.
Kulttuuri > Elinkeinot

Perinteisesti miehet metsästivät villisikoja, hirvieläimiä ja apinoita jousin ja nuolin. Myös yksinkertaisia haulikoita oli käytössä. Muutamissa ryhmissä suurriistaa metsästivät naiset. Riistaa ja muita ruokatavaroita myytiin maanviljelijöille, joilta puolestaan saatiin näiden kasvattamia tuotteita. Agtojen tiedetään myös harjoittaneen 1700-luvulla pienimuotoista kaskiviljelystä. Nykyisin tärkein elinkeino on metsätuotteiden, kuten orkideoiden, polttopuun ja lääkekasvien keruu.
Kulttuuri > Uskonto

Agtat ovat perinteisesti olleet animisteja, mutta sittemmin heitä on käännytetty kristinuskoon. Kristinusko on vaikuttanut myös perinteiseen uskoon. Agtat uskoivat henkimaailmaan ja erilaisiin yliluonnollisiin olentoihin. Kuolleiden sielujen uskottiin aiheuttavan sairautta ja kuolemaa. Hengille oli joskus tapana antaa pieniä lahjoja metsälle mentäessä tai viljelysmaata raivatessa. Agtojen keskuudessa on meedioita, joina voivat toimia sekä miehet että naiset. Meedioiden uskotaan voivan parantaa sairauksia lausumalla apurihengilleen rukouksia.
Kirjallisuutta

Göran Burenhult: Nykyiset alkuperäiskansat – Ihmisen suku 5.  Weldon Owen Pty Limited ja Bra Böcker AB, 1994.  ISBN 951-0-18783-6.
An Historical Account of Two Notable Corruptions of Scripture

An Historical Account of Two Notable Corruptions of Scripture (suom. Historiallinen selvitys kahdesta merkittävästä Raamatun tekstin turmeltumisesta) on englantilaisen matemaatikon ja fyysikon Sir Isaac Newtonin vuonna 1690 kirjoittama tutkielma, joka julkaistiin postuumisti vuonna 1754. Tutkielma käsittelee kahden Uuden testamentin kirjoituksen tuhoutumisia, jotka koskevat Raamatun kohtia 1. Joh 5:7–8 ja Tim. 3:16. Newton arveli tutkielman julkaisemisen olevan liian vaarallista Englannissa. Tuohon aikaan kolminaisuusoppia vastustavia vainottiin. Newton lähetti käsikirjoituksensa John Lockelle ja pyysi tätä kääntämään kirjoituksen ranskaksi ja julkaisemaan kirjoituksen Ranskassa. Kaksi vuotta myöhemmin Newton sai tietää, että kirjoitusta yritettiin julkaista latinankielisenä nimettömänä käännöksenä. Newton painosti Lockea estämään latinankielisen käännöksen julkaisemista.